smcproject/ml-wiki-sentences huggingface dataset:
൧ (മാക്സ് മുള്ളർ,മാക്ഡോണൽ,പതോക്ക്,ഡിയുസെൻ, രാധാകൃഷ്ണൻ എന്നി പണ്ഡിതർ 788-820 CE എന്ന തീയതിയാണ്‌ അംഗീകരിച്ചത്) പുറത്തേക്കുള്ള കണ്ണികൾ കൃതികൾ ശങ്കരാചാര്യരുടെ സംപൂർണ്ണകൃതികൾ അദ്വൈത വേദാന്ത അനുസന്ധാന കേന്ദ്രം Archived 2005-07-29 at the Wayback Machine ശങ്കരാചാര്യരുടെ കൃതികൾ Archived 2019-04-03 at the Wayback Machine അദ്വൈതവേദാന്ത ഗ്രന്ഥശാല ശങ്കരാചാര്യരുടെ പ്രധാന കൃതികൾ ശങ്കരാചാര്യരുട കൃതികൾ Archived 2008-11-20 at the Wayback Machine ചരിത്രം ശൃംഗേരി ശാരദാപീഠത്തിന്റെ ഗുരുപരമ്പരകൾ കാഞ്ചി കാമകോടി പീഠത്തിന്റെ ഗുരുപരമ്പരകൾ ശങ്കരാചാര്യരുടെ കാലഘട്ടത്തെ സൂചിപ്പിക്കുന്നു 788-820 CE date ശങ്കരാചാര്യരുടെ ജീവിതകാലഘട്ടത്തിന്റെ തെളിവുകൾ 509–477 BCE dates Archived 2011-07-16 at the Wayback Machine (PDF) ജീവിതവും , പാഠങ്ങളും മാധവീയ ശങ്കരവിജയം - ശങ്കരാചാര്യരുടെ ജീവിതത്തെ വിവരിക്കുന്നു.
ശൃംഗേരി ശാരദാപീഠത്തിന്റെ സൈറ്റിൽ നിന്നും ശങ്കരാചാര്യരുടെ ജീവിതം ഒരു ലഘുവിവരണം Adi Śańkara — ശങ്കരാചാര്യരുടെ ജീവിതത്തെക്കുറിച്ചും ,തത്ത്വസംഹിതയെക്കുറിച്ചും ഒരു ലഘുവിവരണം (by പീറ്റർ.ജെ.കിംഗ് ) Biography of Shankara ശങ്കരാചാര്യരുടെ ജീവചരിത്രം by സ്വാമി ശിവാനന്ദ Kamakoti.org - ആദിശങ്കരാചാര്യർ മഠങ്ങൾ ശൃംഗേരി ശാരദാ പീഠം കാഞ്ചി കാമകോടി പീഠം
}} ഹൈന്ദവ സംബന്ധമായ വിഷയങ്ങൾ ശ്രുതി : വേദങ്ങൾ · ഉപനിഷത്തുകൾ · സ്തോത്രങ്ങൾ സ്മൃതി : ഇതിഹാസങ്ങൾ ( രാമായണം , മഹാഭാരതം ) · ഭഗവത് ഗീത · പുരാണങ്ങൾ · സൂത്രങ്ങൾ · ആഗമം ( തന്ത്രം , യന്ത്രം ) · വേദാന്തം വിശ്വാസങ്ങൾ: അവതാരം · ആത്മാവ് · ബ്രഹ്മം · കോശം · ധർമ്മം · കർമ്മം · മോക്ഷം · മായ · ഇഷ്ടദൈവം · മൂർത്തി · പുനർജന്മം · സംസാരം · തത്വം · ത്രിമൂർത്തി · തുരിയ · ഗുരുക്കന്മാർ തത്ത്വചിന്ത : പാഠശാലകൾ · പുരാതന ഹിന്ദുമതം · സാംഖ്യം · ന്യായം · വൈശേഷികം · യോഗം · മീമാംസ · വേദാന്തം · തന്ത്രം · ഭക്തി ആചാരങ്ങൾ : ജ്യോതിഷം · ആയുർവേദം · ആരതി · ഭജനകൾ · ദർശനം · ദീക്ഷ · മന്ത്രങ്ങൾ · പൂജ · സത്സംഗം · സ്ത്രോത്രങ്ങൾ · വിവാഹം · യജ്ഞം · ഹോമം ഹിന്ദു ഗുരുക്കൾ : ആദി ശങ്കരൻ · രാമാനുജൻ · മധ്വാചാര്യർ‍ · ശ്രീരാമകൃഷ്ണ പരമഹംസൻ · ശാരദാദേവി · സ്വാമി വിവേകാനന്ദൻ · ശ്രീനാരായണ ഗുരു · ശ്രീ അരബിന്തോ · രമണ മഹർഷി · ചിന്മയാനന്ദ · ശിവാ‍യ മുനിയ സ്വാമി · സ്വാമി നാരായൻ · പ്രഭുപാദർ · ലോകെനാഥ് വിഭാഗങ്ങൾ : വൈഷ്ണവം · ശൈവം · ശാക്തേയം · സ്മാർത്തം ദേവതകൾ : ഹൈന്ദവ ദേവതകളുടെ പട്ടിക · ഹിന്ദു വിശ്വാസങ്ങൾ യുഗങ്ങൾ : സത്യ യുഗം · ത്രേതാ യുഗം · ദ്വാപര യുഗം · കലി യുഗം വർണ്ണങ്ങൾ‍ : ബ്രാഹ്മണൻ · ക്ഷത്രിയൻ · വൈശ്യൻ‍ · ശൂദ്രൻ മറ്റുളളവ : ഹിന്ദുത്വ ഭീകരത · ഹിന്ദുമതവും വിമർശനങ്ങളും ക സ തി ഭാരതീയ തത്ത്വചിന്ത ഹൈന്ദവ തത്ത്വചിന്ത സാംഖ്യ | ന്യായം | വൈശേഷികം | യോഗം | മീമാംസ | അദ്വൈത വേദാന്തം | വിശിഷ്ടാദ്വൈതം | ദ്വൈതം | ചാർവാകം | ജൈന തത്ത്വചിന്ത അനേകാന്ദവാദം ബുദ്ധ തത്ത്വചിന്ത ശ്യൂനത | മദ്ധ്യമകം | യോഗകാരം | സ്വാതന്ത്രികം | തത്വചിന്തകർ ഗൗതമൻ | പതഞ്ജലി | യാജ്ഞവല്‌ക്യൻ | കണാദൻ | കപിലൻ | ജൈമിനി | വ്യാസൻ | നാഗാർജ്ജുനൻ‍ | മാധാവാചാര്യൻ | കുമാര ജീവൻ | പത്മ സംഭവൻ | വസുബന്ധു | ആദി ശങ്കരൻ | രാമനുജൻ | കാർത്യായനൻ | More...
ക സ തി Adi Shankara എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ശകർ ഇംഗ്ലീഷ് വിലാസം https://ml.wikipedia.org/wiki/Saka
കിഴക്കൻ ഇറാനിയൻ ഭാഷ സംസാരിച്ചിരുന്ന മദ്ധ്യേഷ്യൻ നാടോടി ഗോത്രങ്ങളായിരുന്നു ശകർ അഥവാ സിഥിയർ .
പശ്ചിമേഷ്യയിൽ നിന്നുള്ള ലിഖിതരേഖകൾ പ്രകാരം സിഥിയർ ബി.സി.ഇ.
എട്ടം ശതകത്തിന്റെ മദ്ധ്യത്തോടെ മദ്ധ്യേഷ്യയിൽ നിന്നും വടക്കൻ അഫ്ഘാനിസ്ഥാനിലൂടെ ഇറാന്റെ പടിഞ്ഞാറും വടക്കുപടിഞ്ഞാറുമായുള്ള സമതലങ്ങളിൽ, അതായത് ഇന്നത്തെ അസർബായ്‌ജാൻ പ്രദേശത്ത് വാസമുറപ്പിച്ചു.
ആറാം നൂറ്റാണ്ടിന്റെ അവസാനം തന്നെ, തങ്ങളുടെ സാമ്രാജ്യത്തിന്റെ വടക്കുള്ള വിശാലമായ മേഖലയിൽ സിഥിയരുടെ സാന്നിധ്യം പേർഷ്യൻ ഹഖമനീഷ്യൻ കാലത്ത് രേഖപ്പെടുത്തിയിട്ടുണ്ട്.
പേർഷ്യക്കാർ ഇവരെ ശകർ എന്നായിരുന്നു വിളീച്ചിരുന്നത്.
ഒന്നാം സഹസ്രാബ്ദത്തിന്റെ ആദ്യ കാൽ ഭാഗങ്ങളിൽത്തന്നെ ഇന്നത്തെ ഇറാന്റെയും അഫ്ഘാസ്ഥാന്റെയും വടക്കൻ പ്രദേശങ്ങളിൽ ഇവരുടെ കാര്യമായ സാന്നിധ്യം ഉണ്ടായിരുന്നു.
ശകന്മാർ യൂറോപ്യൻ സിഥിയന്മാരുമായി അടുത്ത ബന്ധമുള്ളവരായിരുന്നു.
രണ്ട് ഗ്രൂപ്പുകളും വിശാലമായ സിഥിയൻ സംസ്കാരങ്ങളുടെ ഭാഗമായിരുന്നു.
അവർ ആത്യന്തികമായി മുമ്പുണ്ടായിരുന്ന ആൻഡ്രോനോവോ സംസ്കാരത്തിൽ നിന്ന് ഉരുത്തിരിഞ്ഞതാണ്.
കൂടാതെ ശക ഭാഷ സിഥിയൻ ഭാഷകളുടെ ഭാഗമായിരുന്നു.
എന്നാലും, ഏഷ്യൻ സ്റ്റെപ്പുകളിലെ ശകന്മാരെ പോണ്ടിക് സ്റ്റെപ്പിലെ സിഥിയൻമാരിൽ നിന്ന് വേർതിരിച്ചു കാണേണ്ടതാണ്.
പുരാതന പേർഷ്യക്കാർ, പുരാതന ഗ്രീക്കുകാർ, പുരാതന ബാബിലോണിയക്കാർ എന്നിവർ  "ശക", "സിഥിയൻ" എന്നീ പേരുകൾ എല്ലാ സ്റ്റെപ്പ് നാടോടി ഗോത്രക്കാരെയും കുറിക്കാൻ ഉപയോഗിച്ചിരുന്നുവെങ്കിലും.
"ശക" എന്ന പേര് കിഴക്കൻ സ്റ്റെപ്പിയിലെ പുരാതന നാടോടികൾക്ക് പ്രത്യേകമായി ഉപയോഗിക്കുന്നു, അതേസമയം "സിഥിയൻ" എന്നത് പടിഞ്ഞാറൻ സ്റ്റെപ്പിയിൽ താമസിക്കുന്ന നാടോടികളുടെ ഗ്രൂപ്പിന് ഉപയോഗിക്കുന്നു.
രണ്ടാം നൂറ്റാണ്ടിന്റെ മദ്ധ്യത്തോടെ മദ്ധ്യേഷ്യയിൽ നിന്നും ശകർ കൂട്ടത്തോടെ എത്തിച്ചേർന്നു.
ഇവർ ബാക്ട്രിയയിലെ ഗ്രീക്ക് ഭരണാധികാരികളെ തോൽപ്പിച്ച് അവിടം സ്വന്തമാക്കി.
അവിടെ നിന്ന് ഹിന്ദുകുഷ് കടന്ന് തെക്കോട്ടും മറ്റു ചിലർ ഹെറത്ത് ഇടനാഴി വഴി ഇറാനിയൻ പീഠഭൂമിയിലേക്ക്കും പ്രവേശിച്ചു.
"സുവർണ്ണ യോദ്ധാവ്", കസാക്കിസ്ഥാനിലെ അൽമാട്ടിക്ക് സമീപമുള്ള ഇസിക് കുർഗാനിൽ നിന്ന്.
ഏകദേശം 400-200 ബി.സി.ഇ.
പേര്, ഭാഷ, ചരിത്രപശ്ചാത്തലം
ശകർ ( പുരാതന ഇറാനിയൻ Sakā (സകാ), nominative പുല്ലിംഗം, ബഹുവചനം വ്യാകരണം ; പുരാതന ഗ്രീക്ക് Σάκαι , ശക; സംസ്കൃതം [शक] Error: {{Transliteration}}: transliteration text not Latin script (pos 1: श) ( help ) ) കിഴക്കൻ യൂറോപ്പിലെ യൂറേഷ്യൻ സമതലങ്ങളിൽ നിന്നും ചൈനയിലെ ക്സിൻജിയാങ്ങ് പ്രവിശ്യയിലേയ്ക്ക് കുടിയേറി.
ഇവർ പുരാതന ഇറാനിലെ പ്രവിശ്യകളിലും താമസിച്ചിരുന്നു.
ബ്രിട്ടീഷ് ഭാഷാ വിദഗ്ദ്ധനായിരുന്ന ഹാരോൾഡ് ബെയ്ലിയുടെ അഭിപ്രായപ്രകാരം ശക്തരാകുക എന്നർത്ഥമുള്ള ഇന്തോ ഇറാനിയൻ ഭാഷയിലെ ശക് എന്ന ക്രിയയെ അടിസ്ഥാനപ്പെടുത്തിയുള്ള നാമവിശേഷണരൂപമാണ് ശക എന്നത് .
പുരാതന ഗ്രീക്കുകാർ ശകരെ സിഥിയർ എന്ന് വിളിച്ചു, എന്നാൽ പേർഷ്യൻ സാമ്രാജ്യത്തിലെ ഭാഷയിൽ ഇവർ ശകൈ എന്നാണ് അറിയപ്പെട്ടത് എന്ന് ഗ്രീക്കുകാർ അംഗീകരിച്ചിരുന്നു.
ഗ്രീക്കുകാർ ശകൈ എന്ന പദം കൊണ്ട് എല്ലാ സിഥിയരെയും, പ്രത്യേകിച്ച് മദ്ധ്യേഷ്യ , വിദൂര പൂർവ്വ ദേശങ്ങൾ എന്നിവിടങ്ങളിൽ നിന്നുള്ളവരെ, ആണ് ഉദ്ദേശിച്ചത്.
ഇവർ പിന്നീട് ഖസാക്കിസ്ഥാൻ , ഉസ്ബക്കിസ്ഥാൻ , താജിക്കിസ്ഥാൻ , അഫ്ഗാനിസ്ഥാൻ , പാകിസ്താൻ , ഇന്ത്യയുടെയും ഇറാന്റെയും ഭാഗങ്ങൾ, അൽത്തായ് മലകൾ , സൈബീരിയ , റഷ്യ , ചൈനയുടെ ക്സൻജിയാങ്ങ് പ്രവിശ്യ, എന്നിവിടങ്ങളിൽ ക്രി.
300-നു മുൻപുള്ള നൂറ്റാണ്ടുകളിൽ (മദ്ധ്യ പേർഷ്യൻ കാലഘട്ടത്തിന്റെ ആരംഭത്തിൽ) ജീവിച്ചിരുന്നു.
റോമക്കാർ ശകരെയും ( സകേ ) സിഥിയരെയും ( സിഥിയേ ) തിരിച്ചറിഞ്ഞിരുന്നു.
ബൈസാന്തിയത്തിലെ സ്റ്റെഫാനസ് എത്നിക്കയിലെ ശകരെ ശക സേന , അഥവാ ശകരൗകേ എന്ന് വിശേഷിപ്പിച്ചു.
ചരാക്സിലെ ഇസിഡോറസ് ശക രെ തന്റെ കൃതിയിൽ പാർഥിയൻ നിലയങ്ങൾ എന്ന് വിശേഷിപ്പിച്ചു.
അസിറിയക്കാർ അശ്‌ഗുസായ് അല്ലെങ്കിൽ ഇശ്‌ഗുസായ് എന്നാണ്‌ സിഥിയരെ വിളിച്ചിരുന്നത്.
ബൈബിളിലാകട്ടെ അശ്‌കെനാസ് എന്നാണ്‌ ഇവർ അറിയപ്പെടുന്നത്.
അശ്കെനാസും അവരുടെ കുതിരകളേയും ബാബിലോണീയരുടെ ശത്രുക്കളായാണ് ബൈബിൾ ചിത്രീകരിക്കുന്നത് ‌ .
സിമേറിയരെ സൂചിപ്പിക്കുന്ന ഗിമിറായ് എന്ന വാക്കും പലയിടങ്ങളിൽ സിഥിയരെ സൂചിപ്പിക്കുന്നതിന് പരസ്പരം മാറ്റി ഉപയോഗിക്കപ്പെട്ടിട്ടുണ്ട്.
ഉദാഹരണത്തിന്‌ പേർഷ്യൻ ഹഖാമനീഷ്യൻ ചക്രവർത്തിയായിരുന്ന ദാരിയസിന്റെ ത്രിഭാഷാലിഖിതമായ ബെഹിസ്തൂൻ ലിഖിതത്തിൽ പേർഷ്യൻ ഭാഷയിൽ സിഥിയരെ സൂചിപ്പിക്കുന്ന ശകർ എന്നതിന് നേർപരിഭാഷയായി ഗിമിറായ് എന്നാണ് അക്കാഡിയൻ ഭാഷയിൽ എഴുതിയിരിക്കുന്നത്.
ഉൽപ്പത്തിപുസ്തകത്തിൽ (10. 2-3) ഗോമറിന്റെ (സിമേറിയർ) മക്കളായാണ് അശ്‌കെനാസിനെ (സിഥിയർ) സൂചിപ്പിക്കുന്നത് .
പഠനങ്ങൾ, സിഥിയൻമാരുടെ ജനിതക ഘടനയെ യമ്നയയുമായി ബന്ധപ്പെട്ട പൂർവ്വികരുടെയും കിഴക്കൻ ഏഷ്യൻ/വടക്കൻ സൈബീരിയൻ മൂലകങ്ങളുടെയും മിശ്രിതമായി വിശേഷിപ്പിക്കാം എന്ന അനുമാനത്തെ പിന്തുണയ്ക്കുന്നു.
2021-ലെ ഒരു പഠനം ഈ അനുമാനത്തെ ശരി വച്ചു.
എന്നാൽ സിഥിയന്മാരുടെ പടിഞ്ഞാറൻ യുറേഷ്യൻ ജനിതകഘടന യംനയയെക്കാൾ ആൻഡ്രോനോവോ-സിന്താഷ്ട സംസ്കാരങ്ങളുമായി ബന്ധപ്പെട്ടതാണെന്നാണ് അവർ കണ്ടെത്തിയത്.
ബിസി ഒന്നാം സഹസ്രാബ്ദത്തിന്റെ തുടക്കത്തിൽ ഇരുമ്പ് യുഗത്തിന്റെ ആരംഭത്തിൽ യുറേഷ്യൻ സ്റ്റെപ്പിലാണ് സിഥിയൻ/ശക സംസ്കാരങ്ങൾ ഉയർന്നുവന്നത്.
മൃഗങ്ങളെ വിഷയമാക്കിയിട്ടുള്ള കലാരൂപങ്ങളും കുർഗാനുകൾ എന്നറിയപ്പെടുന്ന ശവസംസ്കരണകുന്നുകളും ആണ് സിഥിയൻ സംസ്കാരത്തിന്റെ സവിശേഷത.
ഈ സവിശേഷതകൾ കിഴക്കൻ സിഥിയരിലാണ് ആദ്യമായി കാണപ്പെടുന്നത്.
ജനിതക തെളിവുകളും പുരാവസ്തു ഗവേഷണങ്ങളും സ്ഥിരീകരിക്കുന്നു, പടിഞ്ഞാറൻ സ്റ്റെപ്പിലെ ഇടയന്മാർ കിഴക്കോട്ട് അൽതായ് മേഖലയിലേക്കും പടിഞ്ഞാറൻ മംഗോളിയയിലേക്കും വ്യാപിക്കുകയും ഇറാനിയൻ ഭാഷകൾ പ്രചരിപ്പിക്കുകയും പ്രാദേശികരായ സൈബീരിയൻ, കിഴക്കൻ ഏഷ്യൻ ജനസമൂഹവുമായുള്ള സമ്പർക്കങ്ങളും മൂലം സിഥിയൻ ഭൗതിക സംസ്കാരങ്ങൾക്ക് കാരണമാവുകയും ചെയ്തു.
ബിസി എട്ടാം നൂറ്റാണ്ടു മുതൽ ശകരെക്കുറിച്ച് ചരിത്ര, പുരാവസ്തു രേഖകളിൽ സാക്ഷ്യപ്പെടുത്തിയിട്ടുണ്ട്.
ബി.സി.ഇ 8 മുതൽ 7 വരെ നൂറ്റാണ്ടുകളിൽ മസാഗെറ്റേ/ടിഗ്രാക്സൗഡയിലെ ശകഗോത്രം അധികാരത്തിലേക്ക് ഉയർന്നു.
അവർ കിഴക്ക് നിന്ന് മധ്യേഷ്യയിലേക്ക് കുടിയേറുകയും അവിടെ അവർ മറ്റൊരു നാടോടി ഇറാനിയൻ ഗോത്രമായ സിഥിയന്മാരെ പുറത്താക്കി.
അതിനുശേഷം അവർ ബി.സി.ഇ ആറാം നൂറ്റാണ്ടോടെ മധ്യേഷ്യയുടെ വളരെ പ്രദേശങ്ങൾ കൈവശപ്പെടുത്തി.
സിഥിയൻമാരെ പടിഞ്ഞാറോട്ട് അരക്‌സസ് നദിക്ക് കുറുകെ കൊക്കേഷ്യൻ, പോണ്ടിക് സ്റ്റെപ്പുകളിലേക്ക് പുറത്താക്കിയ മസാഗെറ്റേ ഗോത്രക്കാർ യുറേഷ്യൻ സ്റ്റെപ്പിലെ നാടോടികളായ ജനങ്ങളുടെ പ്രയാണത്തിനു തുടക്കമിട്ടു.
ബി.സി.ഇ ഏഴാം നൂറ്റാണ്ടിൽ ടാറിം തടത്തിൽ ശകരുടെ സാന്നിധ്യം പ്രത്യക്ഷപ്പെടാൻ തുടങ്ങി.
വിവിധ ശകവംശജർ
ഹഖാമനീഷ്യൻ സാമ്രാജ്യത്തിന്റെ വടക്കു പടിഞ്ഞാറൻ (യുറോപ്പിലുള്ള) ഭാഗങ്ങളിൽ കാണപ്പെട്ട ശകരെ, ശക പാരാദ്രയാ (കടലിനക്കരെയുള്ള ശകർ) എന്നും ദക്ഷിണമദ്ധ്യേഷ്യയിൽ കണ്ടു വന്നവരെ ശകാ ടിയാഗ്രാക്സാഡ് (കൂർത്ത തൊപ്പി ധരിച്ചിരുന്നവർ), ശക ഹവോമവർഗ (ഹവോമം അഥവാ സോമം ഉപയോഗിക്കുന്നവർ) എന്നുമൊക്കെയായിരുന്നു ഇവരെ പേർഷ്യക്കാർ വിളിച്ചിരുന്നത് .
രണ്ടാം നൂറ്റാണ്ടിൽ ഗാന്ധാരം കേന്ദ്രീകരിച്ച് വടക്കുപടിഞ്ഞാറൻ ഇന്ത്യയിൽ ശക്തി പ്രാപിച്ച ഇന്തോ സിഥിയർ , ഒന്നാം നൂറ്റാണ്ടിൽ ശക്തിപ്പെട്ട കുശാനർ , ഇതേ സമയം ഇന്ത്യയിലെ ഗുജറാത്ത്പ്രദേശത്തേക്ക് കുടിയേറി ഏതാണ്ട് നാലാം നൂറ്റാണ്ടുവരെ അധികാരം സ്ഥാപിച്ചിരുന്ന പടിഞ്ഞാറൻ സത്രപർ തുടങ്ങിയവയൊക്കെ ശ്രദ്ധേയരായ ശകവംശങ്ങളാണ്‌.
ആരിയസ്പോയി
അലക്സാണ്ടറുടെ ആക്രമണകാലത്ത് തെക്കുപടിഞ്ഞാറൻ അഫ്ഘാനിസ്താൻ പ്രദേശത്തെ ഒരു ജനവിഭാഗമായിരുന്നു അരിയസ്പോയി അഥവാ അരിയംസ്പോയി.
യുവെർഗെതായി എന്നും ഇക്കൂട്ടർ അറിയപ്പെട്ടിരുന്നു.
ഒരു സിഥിയൻ ആക്രമണത്തിൽ നിന്ന് തന്നെ രക്ഷിച്ച ഈ ജനവിഭാഗത്തിന്‌ മഹാനായ സൈറസ് ആണ്‌ ഈ പേര്‌ നൽകിയത് എന്ന് അലക്സാണ്ടറുടെ സംഘത്തിലെ ജീവചരിത്രകാരന്മാർ പറയുന്നു.
ഇവരുടെ സമൂഹത്തിൽ കുതിരക്കുള്ള പ്രാധാന്യം എടുത്തുപറയേണ്ടതാണ്‌.
കുതിര എന്നതിന്റെ ഇറാനിയൻ വാക്കായ ആസ്പ് എന്ന വാക്കു കൂട്ടിച്ചേർത്താണ്‌ ഇവരുടെ പേരിട്ടിരിക്കുന്നത്.
അലക്സാണ്ടറുടെ സംഘാംഘമായ ആരിയന്റെ അഭിപ്രായത്തിൽ മേഖലയിലെ മറ്റു ജനങ്ങളിൽ നിന്നും തികച്ചും വ്യത്യസ്തമായ ഭരണരീതിയാണ്‌ ഇവർക്കിടയിൽ നിലനിന്നിരുന്നത്.
ഒന്നാം സഹസ്രാബ്ദത്തിന്റെ ആദ്യകാലങ്ങളിൽ വടക്കുനിന്ന് ഹെറാത്ത് ഇടനാഴി വഴി വന്ന സിഥിയന്മാരുടെ പിൻഗാമികളാണ്‌ ഇവരെന്ന് കരുതപ്പെന്നു ‌.
അവലംബം പുസ്തകങ്ങളും ലേഖനങ്ങളും Bailey, H. W. 1958.
Warrior Women: An Archaeologist's Search for History's Hidden Heroines .
ISBN 0-446-67983-6 (pbk).
8, (1994), pp. 37-46.
Lebedynsky, Iaroslav.
Les Saces: Les Scythes e av.
-IV e siècle apr. J.-C.
Editions Errance, Paris.
ISBN 2-87772-337-2 (in French).
Bulletin of the School of Oriental and African Studies 33 (1970), pp. 154-160.
Paris: UNESCO Publishing, pp. 191-207.
Journal of the Royal Asiatic Society (1906), pp. 181-216.
Sulimirski Taylor 1991 , p. 547 harvnb error: no target: CITEREFSulimirskiTaylor1991 ( help ) : "The name 'Scythian' is met in the classical authors and has been taken to refer to an ethnic group or people, also mentioned in Near Eastern texts, who inhabited the northern Black Sea region."
പുറത്തുനിന്നുള്ള കണ്ണികൾ സിഥിയർ/ശാക: ജോണ ലെൻഡറിങ്ങ് എഴുതിയ ലേഖനം Archived 2013-11-12 at the Wayback Machine കിവിസിലിദും മറ്റുള്ളവരും എഴുതിയ ലേഖനം, ജനിതക Article by Kivisild et al on genetic heritage of early Indian settlers Archived 2007-06-27 at the Wayback Machine Sacaes/Scythians/Chionits Archived 2009-03-20 at the Wayback Machine മദ്ധ്യേഷ്യയുടെ ജനിതക പൈതൃകം ജനിതക യാത്രകളും മുൻഗാമികളും Archived 2007-12-20 at the Wayback Machine Indian, Japanese and Chinese Emperors
കവിയൂർ പടയണി
കവിയൂർ ഞാലിയിൽ ശ്രീഭഗവതി ക്ഷേത്രത്തിൽ നടക്കുന്ന അനുഷ്ഠാനകലാരൂപമാണ് കവിയൂർ പടയണി.
മകരമാസത്തിലെ ഉത്തൃട്ടാതി ദിവസത്തിലാണു വലിയ പടയണി.
അഞ്ചു വർഷത്തെ ഇടവേളയിൽ എട്ടുദിവസം നീണ്ടു നിൽക്കുന്ന പടയണിയും നടന്നു വരുന്നു.
കവിയൂർ പടയണിയുടെ ആചാരങ്ങൾ 'ചൂട്ടുവപ്പ്' എന്ന ചടങ്ങോടെ ആരംഭിക്കുന്നു.
തുടർന്ന് ഗണപതിയിറക്കം എന്ന ചടങ്ങ് നടക്കും.
രണ്ടാം ദിവസത്തെ പ്രധാന ആകർഷണം 'വഴിപൊക്കൻ' എന്ന ഹാസ്യകഥയുടെ അവതരണമാണ്.
തുടർന്ന് അടുത്ത ദിവസം മറ്റൊരു ഹാസ്യകഥാപാത്രമായ വെളിച്ചപ്പാടിനെ അവതരിപ്പിക്കുന്നു.
നാലാം ദിവസം മുതൽ മദ്ദളം, കൈമണി എന്നിവയ്‌ക്കൊപ്പം തപ്പുമേളം ആരംഭിക്കുന്നു.
ഞാലിയിൽ പടയണിയുടെ പ്രധാന ആചാരങ്ങളിലൊന്നായ താവടിയും അതേ ദിവസം തന്നെ ആരംഭിക്കുന്നു.
ഭൈരവി കോലം, കുതിര കോലം എന്നിവയാണ് അഞ്ചാം ദിവസത്തെ ഉത്സവത്തിന്റെ പ്രധാന ആകർഷണങ്ങൾ.
ആറാം ദിവസം നടക്കുന്ന പടയണിയിലെ മറ്റൊരു പ്രധാന ചടങ്ങാണ് അടവി.
പുലവൃത്തത്തിനും കോലടിക്കും ശേഷം വ്യത്യസ്തമായ കോലങ്ങൾ അരങ്ങിലെത്തുന്നു.
അവസാനമായി വരുന്നത് കാലമാടൻ കോലമാണ്, തുടർന്ന് പള്ളിപ്പന എന്ന ചടങ്ങും നടക്കും.
മരയടവി, ചൂരലടവി, ഉടുമ്പ് തുള്ളൽ, പൂപ്പട എന്നിവയാണ് ഇവിടെ അടവിയുടെ സമാപന ചടങ്ങുകൾ.
ഇടപ്പടയണി ഏഴാം ദിവസം ചൂട്ടുവയ്പ്പോടെ ആരംഭിച്ച് ശേഷം തപ്പുമേളം, കാപ്പോലി, കോലം തുള്ളൽ, താവടി എന്നിവ നടക്കും.
വലിയ പടയണി ആരംഭിക്കുന്നത് തപ്പു മേളം, വലിയ കാപ്പൊലി (കോലം ഘോഷയാത്ര) എന്നിവയോടെയാണ്.
101 പാളക്കോലത്താൽ തീർത്ത ഭൈരവി കോലം കവിയൂരിൽ കാണാം.
തുടർന്ന് കാലൻ കോലം തുള്ളും.
മംഗള കോലത്തിൻ്റെ താവടിയോടെ ഉത്സവം സമാപിക്കുന്നു.
തറാവീഹ് ഇംഗ്ലീഷ് വിലാസം https://ml.wikipedia.org/wiki/Tarawih
റമദാൻ മാസത്തിൽ പ്രത്യേകമായി നടത്തപ്പെടുന്ന രാത്രിനമസ്കാരമാണ് തറാവീഹ് (التّروويح, അത്തറാവീഹ് എന്നും ഉപയോഗിക്കപ്പെടുന്നു) ഖുർആനിൽ നിന്നും ധാരാളമായി പാരായണം ചെയ്യപ്പെടുന്ന ഈ നമസ്കാരത്തിന്റെ റക്അത്തുകളുടെ എണ്ണം നിർണ്ണിതമല്ല.
വിവിധ വിഭാഗങ്ങൾ 8 മുതൽ മുകളിലോട്ട് റക്അത്തുകൾ നമസ്കരിച്ചുവരുന്നു.
രണ്ട് റക്അത്തുകൾ വീതമുള്ള ഖണ്ഡങ്ങളായി നമസ്കരിക്കുകയും വിത്‌ർ നമസ്കാരത്തിൽ അവസാനിപ്പിക്കുകയുമാണ് ചെയ്യുന്നത്.
എട്ടോ ഇരുപതോ  നമസ്കരിക്കുന്ന പള്ളികൾ ആണ് പൊതുവേ കാണപ്പെടുന്നതെങ്കിലും വ്യക്തിതലത്തിൽ അതിൽ കൂടുതൽ നമസ്കരിക്കുന്നവരും കാണപ്പെടുന്നു.
ഖുർആൻ അവതരിച്ച മാസമായ റമദാനിൽ ഒരു പ്രാവശ്യമെങ്കിലും അതിന്റെ പാരായണം പൂർത്തീകരിക്കാനായി ദിവസവും കുറഞ്ഞത് ഒരു ജുസ്അ് എങ്കിലും ഈ നമസ്കാരങ്ങളിൽ പാരായണം ചെയ്യാനായി പല പള്ളികളിലും ശ്രമിക്കാറുണ്ട്.
റമദാനിലെ വ്രതത്തോടൊപ്പം ഈ രാത്രി നമസ്കാരവും ഭക്തിയുടെ അളവുകോലായി പരിഗണിക്കുന്നുണ്ട്.
തറാവീഹ് പ്രാർത്ഥനകൾ പ്രബലമായ ഐച്ഛിക നമസ്കാരമാണ്.
നിരവധി പ്രമാണങ്ങളിലൂടെ സ്ഥിരപ്പെട്ട ഒന്നായ ഇത്, പ്രവാചക ചര്യയും വലിയ പ്രതിഫലങ്ങൾക്ക് കാരണവുമാണെന്ന് സുന്നി മുസ്‌ലിംകൾ വിശ്വസിക്കുന്നു.
"ആരെങ്കിലും ഇമാമിനൊപ്പം (തറാവീഹ് നമസ്കാരത്തിൽ) പ്രാർത്ഥന പൂർത്തിയാക്കുന്നതുവരെ നിൽക്കുകയാണെങ്കിൽ, അത് രാത്രി മുഴുവൻ പ്രാർത്ഥനയിൽ ചെലവഴിക്കുന്നതിന് തുല്യമാണ്".
(ഹദീഥ്) തറാവീഹ് രൂപം
ഖിയാമുല്ലൈൽ എന്ന പേരിൽ അറിയപ്പെടുന്ന ഐച്ഛിക നമസ്കാരം എല്ലാ മാസങ്ങളിലും ഉള്ളതാണെങ്കിലും റമദാനിൽ ഇതിന് സംഘടിത രൂപം (ജമാഅത്ത്) കൈവരുന്നു.
വിശ്വാസികൾ ഒറ്റക്കൊറ്റക്കാണ് മറ്റു മാസങ്ങളിൽ രാത്രിനമസ്കാരം നിർവ്വഹിക്കുന്നതെങ്കിൽ റമദാനിൽ തറാവീഹ് എന്നപേരിൽ ഇത് പള്ളികളിൽ ഒരു ഇമാമിന്റെ നേതൃത്വത്തിൽ നടത്തപ്പെടുന്നു.
റമദാൻ മാസാരംഭമായി ചാന്ദ്രദർശനം നടന്ന രാത്രി മുതൽ ശവ്വാൽ മാസാരംഭമായി ചാന്ദ്രദർശനം നടക്കുന്നതിന്റെ തലേന്ന് രാത്രി വരെയാണ് തറാവീഹ് ഇപ്രകാരം സംഘടിതമായി നടത്തപ്പെടുന്നത്.
ഈരണ്ട് റക്അത്തുകളായി പുരോഗമിക്കുന്ന ഇതിൽ ഖുർആൻ പാരായണം ഉച്ചത്തിൽ നടത്തപ്പെടുന്നു.
മ‌ദ്‌ഹബുകളെല്ലാം പൊതുവെ 20 റക്അത്ത് തറാവീഹും 3 റക്അത്ത് വിത്റും പിന്തുടരുമ്പോൾ 8 റക്അത്ത് തറാവീഹും 3 റക്അത്ത് വിത്റും പല പ്രമാണങ്ങളിലും കാണപ്പെടുന്നുണ്ട്.
ഇത് പിന്തുടരുന്നവരും മുസ്‌ലിംകളിൽ കാണപ്പെടുന്നു.
പല റിപ്പോർട്ടുകളിലും റക്അത്തുകളുടെ എണ്ണം 8 എന്നും 20 എന്നും കാണപ്പെടുന്നു.
ഖിയാമുല്ലൈൽ മിൻ റമദാൻ, ഖിയാമുർറമദാൻ എന്നെല്ലാമാണ് തറാവീഹിനെ സൂചിപ്പിക്കുന്നതായി പ്രമാണങ്ങളിൽ കാണപ്പെടുന്നത്.
പ്രവാചകൻ മുഹമ്മദ് ഏതാനും ദിവസങ്ങളിൽ പള്ളിയിൽ വന്ന് ഈ പ്രാർത്ഥന നിർവ്വഹിച്ചെങ്കിലും, പിന്നീടങ്ങോട്ട് സ്വകാര്യമായി വീട്ടിൽ വെച്ച് നമസ്കരിക്കുകയായിരുന്നു.
അതൊരു നിർബന്ധമായ കർമ്മമായി വ്യാഖ്യാനിക്കപ്പെട്ടേക്കുമോ എന്ന ആശങ്കയായിരുന്നു ഈ പിന്മാറ്റത്തിന് കാരണം .
പിന്നീട് രണ്ടാം ഖലീഫ ഉമറിന്റെ നിർദ്ദേശപ്രകാരമാണ് തറാവീഹ് സംഘടിതമായി ആരംഭിക്കുന്നത് .
ശീഈ മുസ്‌ലിംകൾ തറാവീഹിനെ ഒരു ബിദ്അത്ത് (അനാചാരം) ആയി കണക്കാക്കുന്നു .
എന്നാൽ ചില ശീഈ പ്രമാണങ്ങൾ തറാവീഹിനെ സാധൂകരിക്കുന്നതായി കാണപ്പെടുന്നുണ്ട് .
പാലിയോ മാഗ്നെറ്റിസം
പാലിയോമാഗ്നറ്റിസം എന്നത് ഭൂമിയുടെ കാന്തികക്ഷേത്രത്തിന്റെ പുരാതന ചരിത്രം പഠിക്കുന്ന ഒരു ശാസ്ത്രശാഖയാണ്, ഇത് പാറകളിലും മറ്റ് ഭൗമവസ്തുക്കളിലും സംരക്ഷിക്കപ്പെട്ടിരിക്കുന്ന കാന്തിക ഡാറ്റയെ അടിസ്ഥാനമാക്കിയാണ് നടത്തുന്നത്.
ഭൂമിയുടെ കാന്തികക്ഷേത്രം കാലക്രമേണ മാറ്റങ്ങൾക്ക് വിധേയമായിട്ടുണ്ട്, അതിന്റെ ദിശയും ശക്തിയും വ്യത്യാസപ്പെട്ടിട്ടുണ്ട്.
പാറകൾ രൂപപ്പെടുമ്പോൾ, അവയിലെ കാന്തിക ധാതുക്കൾ (ഉദാഹരണത്തിന്, മാഗ്നറ്റൈറ്റ്) അന്നത്തെ ഭൂമിയുടെ കാന്തികക്ഷേത്രവുമായി യോജിക്കുന്ന രീതിയിൽ "ലോക്ക്" ചെയ്യപ്പെടുന്നു.
ഈ സംരക്ഷിത കാന്തിക വിവരങ്ങൾ പിന്നീട് ശാസ്ത്രജ്ഞർക്ക് പഠിക്കാൻ കഴിയും, അത് ഭൂമിയുടെ ഭൂതകാലത്തെ കുറിച്ചുള്ള വിവരങ്ങൾ—ഉദാഹരണത്തിന്, ഭൂഖണ്ഡങ്ങളുടെ ചലനം (കോണ്ടിനെന്റൽ ഡ്രിഫ്റ്റ്), കാന്തികധ്രുവങ്ങളുടെ സ്ഥാനമാറ്റം (പോളാർ വാണ്ടറിംഗ്), അല്ലെങ്കിൽ കാന്തികക്ഷേത്രത്തിന്റെ വിപരീതമാറ്റങ്ങൾ (geomagnetic reversals)—നൽകുന്നു.
പാലിയോമാഗ്നറ്റിസം ഭൂമിശാസ്ത്രത്തിന്റെയും ഭൗതികശാസ്ത്രത്തിന്റെയും ഒരു പ്രധാന ഭാഗമാണ്, കൂടാതെ പ്ലേറ്റ് ടെക്ടോണിക്സ് പോലുള്ള സിദ്ധാന്തങ്ങൾ സ്ഥിരീകരിക്കുന്നതിന് ഇത് വളരെയധികം സഹായിച്ചിട്ടുണ്ട്.
ഈ പഠനം ആധുനിക ഉപകരണങ്ങൾ ഉപയോഗിച്ച് പാറകളിൽ നിന്ന് കാന്തിക ഡാറ്റ ശേഖരിക്കുകയും അവ വിശകലനം ചെയ്യുകയും ചെയ്യുന്നു.
കാലാവസ്ഥാപ്രവചനം ഇംഗ്ലീഷ് വിലാസം https://ml.wikipedia.org/wiki/Weather_forecasting വടക്കൻ പസിഫിക് , വടക്കേ അമേരിക്ക , വടക്കേ അറ്റ്‌ലാന്റിക് സമുദ്രം എന്നിവിടങ്ങളിലെ ഉപരിതല മർദ്ദത്തിന്റെ പ്രവചനമാതൃക
ശാസ്ത്ര സാങ്കേതിക മാർഗ്ഗങ്ങൾ ഉപയോഗിച്ച്, ഒരു നിശ്ചിത പ്രദേശത്തിന്റെ അന്തരീക്ഷസ്ഥിതി പ്രവചിക്കുന്ന പ്രക്രിയയാണ് കാലാവസ്ഥാ പ്രവചനം .
സഹസ്രാബ്ദങ്ങളായി കാലാവസ്ഥാ പ്രവചനത്തിന് മനുഷ്യർ ശ്രമങ്ങൾ നടത്താറുണ്ടായിരുന്നു.
ഇത്തരം പരിശ്രമത്തിന് ഒരു ശാസ്ത്രീയ രൂപം കൈവന്നത് പത്തൊൻപതാം നൂറ്റാണ്ടോട് കൂടിയാണ്.
ഒരു പ്രദേശത്തിന്റെ കാലാവസ്ഥാ സംബന്ധമായ തത്സമയ പാരിമാണിക വിവരങ്ങൾ അപഗ്രഥിച്ചും, നിലവിലുള്ള അന്തരീക്ഷ പ്രക്രിയകളെ പറ്റിയുള്ള അറിവുകൾ ഉപയോഗിച്ച് ആ പ്രദേശത്തിനു വരാവുന്ന മാറ്റങ്ങൾ ഗണിച്ചറിഞ്ഞുമാണ് ഇന്ന് കാലാവസ്ഥാപ്രവചനം നടത്തുന്നത്.
ഒരു കാലത്ത് അന്തരീക്ഷമർദ്ദവും , തത്സമയ കാലാവസ്ഥനിലയും, ആകാശത്തിന്റെ സ്ഥിതിയും മാത്രമുപയോഗിച്ചു നടത്തിയിരുന്ന ഒരു മനുഷ്യവിഭവശേഷി കേന്ദ്രീകൃത പ്രവർത്തനമായിരുന്ന കാലാവസ്ഥാപ്രവചനം, ഇന്ന് ഒട്ടനവധി ഘടകങ്ങൾ ഉൾക്കൊള്ളുന്ന കമ്പ്യൂട്ടർ അധിഷ്ഠിത മാതൃകകൾ ഉപയോഗിച്ചാണ് നടത്തപ്പെടുന്നത്.
ലഭ്യമായ മാതൃകകളിൽ നിന്ന് ഏറ്റവും മികച്ചത് തെരഞ്ഞെടുക്കുവാൻ മനുഷ്യശേഷി ഇന്നും ആവശ്യമുണ്ട്.
ക്രമംതിരിച്ചറിയൽശേഷി , ദീർഘദൂരകാലാവസ്ഥാവ്യതിചലനബന്ധനം , മാതൃകകളുടെ പ്രവർത്തനങ്ങളെ പറ്റിയുള്ള അറിവ്, മാതൃകകൾക്കുണ്ടാവുന്ന പക്ഷപാതപരമായ മാറ്റങ്ങൾ തിരിച്ചറിയാനുള്ള കഴിവ് എന്നിവയിലാണ് മനുഷ്യ ഇടപെടൽ പ്രധാനമായും വേണ്ടത്.
തികച്ചും സങ്കീർണ്ണമായ ഒരു പ്രക്രിയയാണ് കാലാവസ്ഥാപ്രവചനം.
അന്തരീക്ഷത്തിന്റെ നിർവചനാതീതമായ സ്വഭാവം, കാലാവസ്ഥാ സമവാക്യങ്ങളെ നിർദ്ധരിക്കുവാനാവശ്യമായ അതിഭീമമായ ഗണനശേഷി, പ്രാഥമിക ഘടകങ്ങളെ മനസ്സിലാക്കുന്നതിലുള്ള പിഴവുകൾ, അന്തരീക്ഷഘടനയെ പറ്റിയുള്ള അപൂർണ്ണമായ ധാരണ, എന്നിവ കാലാവസ്ഥാ പ്രവചനത്തെ ചിലപ്പോഴൊക്കെ തെറ്റു പറ്റത്തക്കതാക്കി മാറ്റാറുണ്ട്.
ഏതു സമയത്തിലേക്കാണോ പ്രവചിക്കപ്പെടുന്നത് അതിന്റേയും പ്രവചനം നടത്തുന്ന സമയത്തിന്റേയും ഇടയ്ക്കുള്ള കാലാവധി കൂടുന്തോറും തെറ്റു പറ്റാനുള്ള സാധ്യതയും കൂടും.
ഒന്നിലധികം പ്രവചനമാതൃകകളുടെ സമന്വയവും സമവായവും ഈ പിഴവുകളെ കുറയ്ക്കുന്നതിന് സഹായകരമാവാറുണ്ട്.
കാലാവസ്ഥാപ്രവചനങ്ങൾക്ക് ഒട്ടനവധി ഉപഭോക്താക്കളുണ്ട്.
സ്വത്തിനേയും ജീവനേയും സംരക്ഷിക്കുന്നതിന് സഹായകരമാവുന്നതിനാൽ, കാലാവസ്ഥാ മുന്നറിയിപ്പുകൾ വളരെ പ്രധാനമാണ്.
ചൂട് , ആർദ്രത എന്നിവയെ അടിസ്ഥാനമാക്കിയുള്ള പ്രവചനങ്ങൾ കാർഷികമേഖലയ്ക്ക് വളരെ പ്രധാനമാണ്.
അതു കൊണ്ടു തന്നെ കാർഷികോല്പന്ന വിപണിയിലും ഇത്തരം കാലാവസ്ഥാപ്രവചനത്തിനു പ്രാധാന്യമുണ്ട്.
ചൂടിനെ അടിസ്ഥാനപ്പെടുത്തിയുള്ള നിരീക്ഷണങ്ങൾ, പൊതുപയോഗ ഉല്പന്നങ്ങളുടെ ഉല്പാദനവും വിതരണവും ചെയ്യുന്ന കമ്പനികൾക്കു വരും കാലത്തെ ആവശ്യങ്ങൾ നിർണ്ണയിക്കുന്നതിന് അത്യാവശ്യമാണ്.
ഏതാണ്ട് എല്ലാ ദിവസവും, പൊതുജനങ്ങൾ അവരുടെ യാത്രകൾ, വസ്ത്രധാരണം, പ്രവർത്തനങ്ങൾ എന്നിവ തീരുമാനിക്കുന്നതിന് കാലാവസ്ഥാപ്രവചനത്തെ ആശ്രയിക്കാറുണ്ട്.
ചരിത്രം യൂറോപ്പിന്റെ കാലാവസ്ഥാ ഭൂപടം, 10 ഡിസംബർ 1887
ബി.സി.650 യോട് കൂടി ബാബിലോണിയക്കാർ മേഘനിരീക്ഷണത്തിലൂടെയും ജ്യോതിഷ മാർഗ്ഗങ്ങളിലൂടെയും കാലാവസ്ഥാപ്രവചനം നടത്തിയിരുന്നു.
ബി.സി.340 ൽ ഗ്രീക്ക് തത്വചിന്തകനായ അരിസ്റ്റോട്ടിൽ വിവിധ കാലാവസ്ഥാക്രമങ്ങളെ, അദ്ദേഹത്തിന്റെ പ്രബന്ധമായ മീറ്റിയോറോളജിക്ക യിൽ വിവരിക്കുകയുണ്ടായി.
പിന്നീട്, അരിസ്റ്റോട്ടിലിന്റെ പിന്തുടർച്ചക്കാരനായ തിയോഫ്രാസ്റ്റസ് , കാലാവസ്ഥാപ്രവചനത്തെ പറ്റി അടയാളങ്ങളുടെ പുസ്തകം എന്ന ഒരു പുസ്തകം എഴുതുകയുണ്ടായി.
ചൈനീസ് കാലാവസ്ഥപ്രവചന വിദ്യയ്ക്ക് ബി.സി.300 വരെ നീളുന്ന ചരിത്രമുണ്ട് ഏതാണ്ട് അതേ സമയത്താണ് പൗരാണിക ഭാരതീയ ജ്യോതിശാസ്ത്രജ്ഞർ കാലാവസ്ഥാ പ്രവചന മാതൃകകൾ രൂപീകരിച്ചു തുടങ്ങിയത്.
എ.ഡി.904ൽ, ഇബ്ന് വാഹ്സിയയുടെ നബാറ്റീയൻ കൃഷി എന്ന പുസ്തകത്തിൽ, ഗ്രഹങ്ങളുടേയും നക്ഷത്രങ്ങളുടേയും ചലനങ്ങൾ നിരീക്ഷിച്ചുള്ള കാലാവസ്ഥാപ്രവചനം, ചാന്ദ്രഘട്ടങ്ങളെ നിരീക്ഷിച്ചുള്ള വർഷപാതപ്രവചനം , കാറ്റുകളുടെ ചലനത്തെ അടിസ്ഥാനപ്പെടുത്തിയുള്ള കാലാവസ്ഥാനിരീക്ഷണം എന്നിവയെ പറ്റി വിശദീകരിച്ചിട്ടുണ്ട്.
പൗരാണിക കാലത്ത്, നിരീക്ഷിത സംഭവക്രമങ്ങളെ ( ക്രമം തിരിച്ചറിയൽ ശേഷി ) അടിസ്ഥാനമാക്കി മാത്രമായിരുന്നു കാലാവസ്ഥാപ്രവചനം നടത്തപ്പെട്ടിരുന്നത്.
ഉദാഹരണത്തിന് ഒരു ദിവസം സൂര്യാസ്തമനസമയത്ത് പതിവിലേറെ ചുവപ്പ് ദൃശ്യമാണെങ്കിൽ, പിറ്റേന്ന് സ്വച്ഛമായ കാലാവസ്ഥ ആയിരിക്കുമെന്ന് നിരീക്ഷണം നടത്താം.
ഇത്തരത്തിൽ തലമുറകളോളം സ്വരൂപിക്കപ്പെടുന്ന നിരീക്ഷണങ്ങൾ പരമ്പരാഗത കാലാവസ്ഥാ വിജ്ഞാനീയത്തിലേക്ക് കൂട്ടിച്ചേർക്കപ്പെടുന്നു.
എന്നാൽ, ഇത്തരത്തിൽ നടത്തപ്പെടുന്ന എല്ലാ പ്രവചനങ്ങൾക്കും ശാസ്ത്രീയമായ വിശ്വാസ്യത ഉണ്ടായിരിക്കില്ല എന്നു മാത്രമല്ല, നിശിതമായ സ്ഥിതിവിവരശാസ്ത്ര മാതൃകകൾ ഉപയോഗിച്ച് വിശകലനം ചെയ്യുമ്പോൾ, പലതും പരാജയപ്പെടുകയും ചെയ്യും.
ആധുനിക കാലാവസ്ഥാ പ്രവചനരീതികൾ 1835ലെ ഇലക്ട്രിക് ടെലഗ്രാഫിന്റെ കണ്ടു പിടിത്തത്തിനു ശേഷമാണ് വികാസം പ്രാപിച്ചത്.
അതിനു മുൻപ്, എത്ര വേഗതയിൽ എത്തിച്ചാലും, ഒരു ദിവസം 160 കിലോമീറ്ററുകൾക്കുള്ളിൽ മാത്രമേ കാലാവസ്ഥ നിരീക്ഷണ വിവരങ്ങൾ എത്തിക്കുവാൻ കഴിയുമായിരുന്നുള്ളൂ.
എന്നാൽ സാധാരണഗതിയിൽ ഇത് 60 മുതൽ 120 കിലോമീറ്ററുകൾ വരെ മാത്രമേ വിതരണം ചെയ്യപ്പെട്ടിരുന്നുള്ളൂ.
(കടൽ മാർഗ്ഗമാണെങ്കിലും കര മാർഗ്ഗമാണെങ്കിലും) 1840ന്റെ അവസാനത്തോടു കൂടി, വിപുലമായ പ്രദേശങ്ങളിലെ കാലാവസ്ഥാ വിവരങ്ങൾ ഏതാണ്ട് തത്സമയം തന്നെ ലഭ്യമാക്കുന്നതിന് ടെലഗ്രാഫ് സംവിധാനം സഹായകരമായി, ഇത് കാലാവസ്ഥാ വിവരങ്ങളെ അടിസ്ഥാനപ്പെടുത്തി കാലാവസ്ഥാ പ്രവചനം നടത്തുന്നതിന് തുണയായി.
എസക്കിയൽ സ്റ്റോൺ വിഗ്ഗിൻസ്
"ഒട്ടാവാ പ്രവാചകൻ" എന്നറിയപ്പെട്ടിരുന്ന കനേഡിയൻ കാലാവസ്ഥാപ്രവാചകനായിരുന്നു എസക്കിയൽ സ്റ്റോൺ വിഗ്ഗിൻസ് .
അദ്ദേഹത്തിന്റെ പ്രശസ്തങ്ങളായ പുസ്തകങ്ങളായിരുന്നു " ആകാശത്തിന്റെ തച്ചുശാസ്ത്രം ", " വിഗ്ഗിൻസിന്റെ കൊടുങ്കാറ്റ് വിളംബരവും പഞ്ചാംഗവും, 1883 " എന്നിവ.
കൊടുങ്കാറ്റുകളും , സമുദ്രവിക്ഷോഭങ്ങളും , ഭൂമികുലുക്കങ്ങളും , ചുഴലിക്കാറ്റുകളുമെല്ലാം ഗ്രഹങ്ങളുടെ ആകർഷണത്താൽ സംഭവിക്കുന്നതാണെന്നും, കാണപ്പെടുന്നതും അല്ലാത്തതുമായ ഗ്രഹങ്ങൾക്ക് ഭൂമിയുടെ ഗുരുത്വ കേന്ദ്രം മാറ്റാൻ കഴിയുമെന്നും അദ്ദേഹം പരികല്പന ചെയ്തു.1883 മാർച്ച് 9ലെ വലിയ ഒരു ചുഴലിക്കാറ്റിനും തിരയേറ്റത്തിനും ശേഷം അദ്ദേഹത്തിന്റെ പ്രവചനങ്ങളുടെ വിശ്വാസ്യത നഷ്ടപ്പെട്ടു.
അദ്ദേഹത്തിന്റെ പ്രവചനത്തിൽ സൂചിപ്പിച്ചിരുന്ന തീവ്രത അവയ്ക്കുണ്ടായിരുന്നില്ല എന്നതായിരുന്നു അതിനു കാരണം.
ഇതിനെ തുടർന്ന് അമേരിക്കൻ , കനേഡിയൻ പത്രങ്ങളിൽ വിഗ്ഗിൻസിനെ കളിയാക്കിക്കൊണ്ട് പ്രശസ്ത എഴുത്തുകാരനായ മാർക്ക് ട്വെയിൻ ലേഖനങ്ങൾ എഴുതുക വരെയുണ്ടായി.
ഫ്രാൻസിസ് ബോഫർട്ട്
കാലാവസ്ഥാപ്രവചനം ഒരു ശാസ്ത്രശാഖയായി വളർന്നു വരാൻ കാരണക്കാരായവരിൽ പ്രമുഖരായ രണ്ടു പേർ ഐറിഷ് ജലമാപകനായ (hydrographer) ഫ്രാൻസിസ് ബോഫർട്ടും അദ്ദേഹത്തിന്റെ ശിഷ്യനും ഇംഗ്ലീഷ് നാവികനും, കാലാവസ്ഥാശാസ്ത്രജ്ഞനുമായ റോബർട്ട് ഫിറ്റ്സ്റോയിയുമാണ് .
ബോഫർട്ട് , കാറ്റിന്റെ വേഗതയെ സൂചിപ്പിക്കുന്ന ബോഫർട്ട് മാനദണ്ഡത്തിന്റെ പേരിലും ഫിറ്റ്സ്റോയ് , അന്തരീക്ഷമർദ്ദം അളക്കാനുപയോഗിക്കുന്ന ഫിറ്റ്സ്റോയ് ബാരോമീറ്ററിന്റെ പേരിലും പ്രശസ്തരാണ്.
ബ്രിട്ടീഷ് നാവിക / ഭരണകൂട തലങ്ങളിൽ ഇരുവരും അതീവ സ്വാധീനമുള്ളവരായിരുന്നു.
പലപ്പോഴും പത്രങ്ങളുടെ പരിഹാസമേൽക്കേണ്ടി വന്നിട്ടുണ്ടെങ്കിലും ഇവരിരുവരുടേയും ശാസ്ത്രീയ പിൻബലമുള്ള കാഴ്ചപ്പാടുകളും നിരീക്ഷണങ്ങളും ബ്രിട്ടീഷ് രാജകീയ നാവികസേന (Royal Navy) അംഗീകരിക്കുകയുണ്ടായി.
ഇതാണ് ഇന്ന് ഉപയോഗിക്കുന്ന ശാസ്ത്രീയമായ കാലാവസ്ഥാപ്രവചനത്തിന് അടിത്തറ പാകിയത്.
വിവരങ്ങളെ കൃത്യതയോടെ കൈമാറ്റം ചെയ്യണമെങ്കിൽ, മേഘങ്ങളെ വിവരിക്കുന്ന പ്രാമാണികമായ ഒരു പദസഞ്ചയം ഉണ്ടാവേണ്ടത് അത്യാവശ്യമായിരുന്നു.
ഇത് അനുക്രമമായ വർഗീകരണ പദ്ധതികളിലൂടെ സാധ്യമാക്കുകയുണ്ടായി.1890 കളിൽ, ചിത്രിതമായ മേഘഭൂപടങ്ങൾ തന്നെ ഉരുത്തിരിഞ്ഞു വന്നു ജോൺ വോൺ ന്യൂമാൻ
ഇരുപതാം നൂറ്റാണ്ടിൽ കാലാവസ്ഥാവിജ്ഞാനീയത്തിൽ വളരെ വലിയ പുരോഗതിയാണുണ്ടായത്.
1922ൽ ലൂയീസ് ഫ്രൈ റിച്ചാർഡ്സൺ , സംഖ്യാശാസ്ത്ര പരമായി കാലാവസ്ഥാപ്രവചനം നടത്തുവാൻ കഴിയുമെന്ന് സൂചിപ്പിച്ചു എന്നാൽ അക്കാലത്ത് മുൻകൂർ പ്രവചനം നടത്താനാവശ്യമായ വിപുലമായ ഗണനപ്രക്രിയകൾ നടത്താൻ വേണ്ട സാങ്കേതിക സംവിധാനങ്ങൾ നിലവിലുണ്ടായിരുന്നില്ല.
ആദ്യത്തെ കമ്പ്യൂട്ടർ അധിഷ്ഠിത കാലാവസ്ഥാപ്രവചനം ജോൺ വോൺ ന്യൂമാൻ എന്ന ഗണിതജ്ഞന്റെ നേതൃത്വത്തിലുള്ള ഒരു സംഘം കാലാവസ്ഥാ ശാസ്ത്രജ്ഞന്മാരായിരുന്നു നടത്തിയത്.
ന്യൂമാൻ "ബാരോട്രോപിക് വോർട്ടിസിറ്റി സമവാക്യത്തിന്റെ സംഖ്യാശാസ്ത്രപരമായ സമാകലനം" എന്ന പ്രബന്ധം 1950ൽ പ്രസിദ്ധീകരിച്ചു.
1955 ൽ പ്രോഗ്രാം ചെയ്യാവുന്ന ഇലക്ട്രോണിക് കമ്പ്യൂട്ടറുകളുടെ ആവിർഭാവത്തോട് കൂടി സംഖ്യാശാസ്ത്രപരമായ കാലാവസ്ഥാപ്രവചനത്തിന്റെ പ്രായോഗികമായ പ്രവർത്തനങ്ങൾക്ക് തുടക്കമായി,
അമേരിക്കയിൽ ആദ്യത്തെ റേഡിയോ പ്രവചനങ്ങൾ 1925ൽ എഡ്വാർഡ് ബി. "ഇ.ബി" റൈഡൗട്ട്, ബോസ്റ്റണിലെ ഡബ്ല്യൂ ഇ ഇ ഐ , എഡിസൺ ഇലക്ട്രിക് ഇലൂമിനേറ്റിങ്ങ് സ്റ്റേഷനിലൂടെയാണ് നടത്തിയത്.
അമേരിക്കൻ കാലാവസ്ഥാ ബ്യൂറോയുടെ സംഭാവനകളായിരുന്നു റൈഡൗട്ട്, കാലാവസ്ഥാ പ്രവാചകനായ ജി ഹാരോൾഡ് നോയ്സ് എന്നിവർ.
സിൻസിനാറ്റിയിലെ ഡ്യൂമോണ്ട് ടെലിവിഷൻ നെറ്റ്‌വർക്കിലൂടെ ജെയിംസ് സി ഫിഡ്‌ലർ ടെലിവിഷൻ പ്രവചനങ്ങൾ തുടർന്നു.
1982ൽ പ്രക്ഷേപണം ആരംഭിച്ച ഒരു 24-മണിക്കൂർ കേബിൾ നെറ്റ്‌വർക്കാണ് വെതർ ചാനൽ .
മാതൃകകൾ ഉപയോഗിച്ച് പ്രവചനം നടത്തുന്ന രീതികൾ 500 എം ബാർ ജിയോപൊട്ടൻഷ്യൽ ഉയരവും കേവല വോർട്ടിസിറ്റിയും ഒരു സംഖ്യാശാസ്ത്രപരമായ കാലാവസ്ഥാപ്രവചന മാതൃക ഉപയോഗിച്ച് പ്രവചിക്കുന്നതിനൊരു ഉദാഹരണം
സംഖ്യാശാസ്ത്രപരമായ കാലാവസ്ഥാപ്രവചനത്തിന്റെ അടിസ്ഥാന ആശയം, ഒരു പ്രത്യേക സ്ഥലത്തിലും കാലത്തിലുമുള്ള ഒരു ദ്രവവസ്തുവിന്റെ സ്ഥിതി മാതൃകയെ(sample of the state) ദ്രവഗതിവിജ്ഞാനീയത്തിന്റെയും (fluid dynamics) താപഗതിവിജ്ഞാനീയത്തിന്റേയും (thermodynamics) സമവാക്യങ്ങളുപയോഗിച്ച് അപഗ്രഥിച്ച് ഭാവിയിലെ ഏതെങ്കിലും സമയപരിധിയിൽ ആ ദ്രവവസ്തുവിനുണ്ടാകുന്ന സ്ഥിതിമാറ്റം കണ്ടു പിടിക്കുക എന്നതാണ്.